Video: China se rybewystoets lyk soos iets uit ‘Fast and Furious’Skermgreep uit die video ŉ Video is op sosiale media gedeel van ŉ rybewystoets in China en kykers staan verstom. Die gebruiker Tansu Yegen het Vrydag die video gedeel en dit is reeds meer as 10 miljoen keer gekyk. In die video is daar ŉ rybaan met wit sperstrepe en verskeie hindernisse. Die bestuurder moet die motor parkeer, ŉ figuur agt ry en selfs agteruit oor ŉ hindernis ry sonder om die wit streep oor te steek. Talle gebruikers het die bestuursvernuf geloof en sommige kykers het video’s en foto’s uit hul eie lande gedeel. “Hierdie lyk soos die Fast and Furious-weergawe,” skryf een gebruiker. “Dit is uiters moeilik. Mens moet die opleiding bewonder!” Drivers license test in South Africa pic.twitter.com/wpMrCS3yjP — ThabzZzz… (@Gods_Step_Son) November 4, 2022 Nog ŉ persoon voeg by: “Net so in Taiwan. Die parallelparkering moet in een beweging gedoen word – jy mag nie agtertoe en vorentoe ry nie. As jy twee keer onsuksesvol is, dop jy.” similar in Taiwan. The parallel parking has to be done in one shot, no back-and-forth. If you fail twice, you are out. pic.twitter.com/LzKVeYG1B0 — sans frontières (@timwuu) November 4, 2022 Nog ŉ kyker skryf: “As hierdie die vereiste in die VSA was, sou daar nooit verkeersopeenhopings gewees het nie met miljoene mense op fietse!” Volgens Zutobi is Mexiko die land waar mens die maklikste jou rybewys kan kry. In ŉ groot gedeelte van die land hoef jy nie eens ŉ praktiese toets af te lê om ŉ lisensie te kry nie – slegs ŉ teorietoets. In 2018 was daarboonop geen toets nie. Mens mag ook reeds ŉ lisensie kry sodra jy 15 jaar oud is. Aan die ander kant is Kroasië die land waar dit die moeilikste is om ŉ rybewys te bekom. Dit is baie duur en daar is baie streng toetse wat ŉ minimum hoeveelheid tyd en monitering agter die stuur vereis. Bestuurslesse in Kroasië dek gemiddeld sowat 85 uur en dit is ŉ wettige vereiste om dié lesse af te handel voor jy ŉ toets kan aflê. Kroasië het ook verskeie mediese toetse wat jy moet aflê voor jy aansoek kan doen vir jou rybewystoets. Inwoners spandeer gemiddeld 8 000 Kroatiese kuna (byna R19 000) om hul lisensie te bekom. Volgens China se amptelike statistieke is daar sowat 412 miljoen voertuie (waarvan 315 miljoen motors is) op China se paaie met 499 miljoen geregistreerde rybewys-eienaars.